סקוט ג'יי הורוביץ (24 במרץ, שנת 1957) הוא אסטרונאוט אמריקאי בדימוס ותיק מארבע משימות חלל. הורוביץ זכה בתואר B.S כאשר היה באוניברסיטת קליפורניה (נורת'רידג שנת 1974), שם זכה בנוסף בתואר בהנדסה (שנת 1978). לאחר מכן השלים דוקטורט, תואר בהנדסת אווירונאוטיקה וחלל מהמכון הטכנולוגי בג'ורג'יה (שנת 1982) ועבד כמדען בחברת לוקהיד. לפני STS-105 סקוט ג'יי הורוביץ שימש כטייס במעבורת החלל STS-101, משימה זו הוטסה על ידי מעבורת החלל אטלנטיס לתחנת החלל הבינלאומית (ISS) והייתה משימה מספר 21 של מעבורת החלל אטלנטיס.
השכמה.
באותו הזמן נאס"א החלה מסורת של השכמת צוותי הטיסה באמצעות שירים, מסורת זו התחילה במהלך אפולו 15. לכל מסלול נבחר שיר במיוחד ולעיתים קרובות הוא נבחר על ידי בני משפחותיהם של הצוות, כך שבדרך כלל יש לשיר משמעות מיוחדת לאדם ספציפי בצוות. סיבה נוספת לבחירת השיר הייתה למען ביצוע הפעילות היומיומית של הצוות.
מטרות.
מטרתה העיקרית של STS-105 הייתה סיבוב צוות תחנת החלל הבינלאומית והעברת אספקה תוך שימוש במודול לוגיסטיקה רב-תכליתית (מיכל גדול בלחץ המשמש למשימות מעבורת החלל להעברת מטען לתחנת החלל הבינלאומית וממנה) שנבנה באיטליה. מודול הלוגיסטיקה הרב תכליתית (באנגלית: MLPM) שצולם על STS-105 הכיל מתלים מדעיים וציוד נוסף. אורכו היה 6.4 מטרים וקוטרו 4.6 מטרים. הוא היה מיוצר מפלדת אל חלד ובעל מסה יבשה של יותר מ-4,082 קילוגרמים. מודול זהה לזה בשם רפאלו טס פעמיים, הפעם הראשונה ב-STS-100 ומאוחר יותר ב-STS-108. בנוסף לכך הצוות ביצע שתי "הליכות חלל" (משימות מחוץ למעלית) וערכו ניסויים מדעיים.
מטרה נוספת של STS-105 הייתה לשמש כחללית רב פעמית, בנוסף לספק אמצעי זול בהרבה מקודמיו להגעה לחלל, שישמש את: נאס"א, מחלקת ההגנה ועוד משתמשים מסחריים ומדעים אחרים.
חלק מכלל המשימה היה הבאת צוות תושבים חדש לתחנת החלל הבינלאומית ISS (משלחת שלישית),והחזרת צוות התושבים הקודם (משלחת שנייה) לכדור הארץ.
פיטקוס לור
פיטקוס לור (באנגלית: Pittacus Lore) הוא שם העט של ג'יימס פריי וג'ובי האגהס. תחת שם עט זה, פריי וג'ובי כתבו את סדרת הספרים המצליחה בני לוריאן. בסדרת הספרים בני לוריאן פיטקוס לור מופיע כזקן השבט הכי חזק.
ג'ובי האגהס.
ג'ובי האגהס נולד בעיר רנטון, וושינגטון, פרבר של סיאטל. מגיל שלוש גדל בעיירה ספנסר, אוהיו, השוכנת ארבעים מיילים דרומית-מערבית לקליבלנד. הוא היה אלוף סיאטל בהיאבקות בתיכון, למד באוניברסיטת אוהיו במלגה אתלטית, וסיים תואר עסקי במערכות מידע לניהול.
הוא החל לכתוב ספרים כשהיה בן 24, ובגיל 27 עבר לעיר ניו יורק כדי ללמוד בבית הספר לאמנויות באוניברסיטת קולומביה. סיים את לימודיו במאי 2009 עם תואר שני בכתיבה יוצרת (מדע בדיוני).
חיבר שני רומנים קודמים, שניהם היו המכר הראשון של ניו יורק טיימס והמכרו למעלה מחמישה מיליון עותקים ברחבי העולם. עבודתו תורגמה ל-27 שפות ופורסמה ב 49 מדינות.
האגהס לקח חלק בכתיבת סדרת "בני לוריאן" שספרה הראשון יצא באנגלית ב-2010.
כיום הוא גר בניו-מרקט, ניו המפשייר.
פיטקוס לור בסדרת הספרים בני לוריאן.
פיטקוס לור הוא ראש הזקנים בלוריאן והחזק מבינם, בגלל מורשת הקסימיק. על פי הכתוב בספרים, הוא נמצא על כדור הארץ במשך 12 השנים האחרונות, ומנסה למצוא ולאחד את הגארד. הוא היה זה שגרם לצלקת הסגולה סביב גרונו של סטרקוס רא. בראיון הוא אמר שמצא את מספר חמש. על פי מלקולם גוד פיטקוס הגיע לבייתו פצוע ולאחר מכן מת בבאר. ב"גורלה של מספר 10" גילו שמי שיירש את פיטקוס לור הוא מספר ארבע וזאת מפני שמספר שמונה נרצח בידי מספר חמש.
מורשות:
לומן - היכולת לייצר אור וחום מיידי ונותן חסינות מאש ומכוויות. לסבו של ג'ון הייתה מורשת זו.
טלקינזיס - כל הגארד מפתחים מורשת זו, כמעט מיד לאחר המורשת הראשונה שלהם.
הגברה - כל הגארד יורשים כוח פיזי, מהירות, רפלקסים, סיבולת ויציבות מוגברים.
פיירוקינסיס- היכולת לשלוט וליצור אש.
קסימיק - לפיטקוס יש את היכולת לחקות כל מורשת שראה. הוא גילה שחלק מהמורשות שלו מועתקות מלורים אחרים. מורשות מועתקות:
תעופה - היכולה לעוף.
העברת כוחות - גם למספר תשע יש מורשת זו.
דריינן - יכולת לבטל מרשות של אחרים על ידי נגיעה בהם או טעינה של חצים בדריינן ולפגוע באחרים וככה לבטל את המורשות שלהם. הועתק ככל הנראה מסטרקוס רא.
יכולת שינוי גיל (אטרנוס) - אבל רק את הגילאים שעבר. הועתק ככל הנראה מלורידס.
שליטה בקרח-כמו לשבע יש לו את היכולת ליצור ולשלוט בקרח.
היו לו עוד 75 מורשות שלא ידוע מהן.
סמי מלול
סמי מלול (נולד ב-15 במאי 1954) הוא איש ציבור ישראלי, סגן וממלא מקום ראש עיריית קריית שמונה לשעבר אשר כיהן בשנת 2008 כראש עיריית קריית שמונה. משנת 2015 משמש כיו"ר ועדה מרחבית לתכנון ובנייה "מורדות הכרמל".
ביוגרפיה.
מלול עלה עם הוריו מטנג'יר שבמרוקו הספרדית בגיל 11 חודשים ב-1955, הצעיר מבין 11 בנים. כחלק ממדיניות יישוב עולי צפון אפריקה בעיירות הפיתוח בפריפריה, נשלחה המשפחה למעברת ח'לסה שלימים הפכה לקריית שמונה. בשנים הראשונות התגוררה המשפחה בפחון, בהמשך עברה המשפחה לצריף ולבסוף לבית צמוד קרקע שהוקצה עבורה. אביו, יעקב מלול, ייסד את סניף מפ"ם בעיר והיה מעורב בהנהלת הפועל קריית שמונה ושני אחיו שיחקו בקבוצה. בגיל 9 שימש סמי כקמע של הקבוצה וקיבל מדים זהים לשחקנים. הוא למד בבית הספר לקציני ים בעכו במשך 4 שנים ושירת בחיל הים ובשייטת.
ב-1973 כשפרצה מלחמת יום הכיפורים, התגייסו כל 11 האחים של משפחת מלול ופוזרו בחזיתות השונות ברחבי הארץ. מלול שירת בגבול סיני כתומך לחימה בשייטת 13. ב-15 באוקטובר נפל האח השלישי סלומון (מומי) מלול מגדוד השריון 377 חטיבה 9 בתל ענתר, בקרבות הבלימה מול הצבא הסורי ברמת הגולן. רק לאחר מספר שבועות בהם גורלו לא היה ידוע, הגיעה הבשורה למשפחתו. עד היום גרים מרבית האחים בקריית שמונה.
ב-1978 בגיל 23 נבחר מלול לראשונה למועצת קריית שמונה ושימש כחבר מועצת העיר במשך 20 שנים. כחבר מועצה שימש במגוון תפקידים: ממונה על מנהל הנדסה ותשתיות, ממונה על הכנסות העירייה, יו"ר וועדת משנה לתכנון ובנייה וכיהן כממלא מקום ראש העירייה. באפריל 2008, בעקבות התפטרותו של ראש העיר, חיים ברביבאי, מילא את מקומו סגנו סמי מלול שכיהן כראש עיר בפועל עד הבחירות שנערכו באוקטובר, בהן בתום שני סבבים נבחר ניסים מלכה לראשות העיר.
פעילותו הציבורית.
במהלך עבודתו הציבורית פעל מלול לחיזוק מעמדה של העיר. בראשית שנות השמונים, לאחר שנים של התמודדות ביטחונית אשר החלישה ופגעה במעמדה של העיר, עתר מלול יחד עם חבר המועצה אבשלום צדוק ז"ל ומר יוסי בלבן לבג"ץ בדרישה לנקוט פעולות שיאפשרו את פיתוחה וקיומה של העיר ולהכרה בה כיישוב ספר. בשנת 2008 יזם מינוי ועדת חקר גבולות, בה דרשה קריית שמונה תוספת שטח של כ-18 אלף דונם משטחי המועצות האזוריות הגליל העליון ומבואות החרמון. יוזמה זו ניסתה לחולל שינוי מהותי בהתוויות תחומי השיפוט המוניציפליים בגליל, מתוך תפיסת שינוי הגבולות כמפתח לעצמאותה הכלכלית של העירייה, הפחתת תלותה בתקציבים ממשלתיים ומניעת עזיבה של אוכלוסייה צעירה חזקה .
לאור מחלוקות בנוגע לחלוקת המנדטים בבחירות שנערכו למועצת העירייה בשנת 1983, עתר מלול לבג"ץ כנגד ועדת הבחירות והצליח להביא לשינוי שיטת חלוקת המנדטים בבחירות לרשויות המקומיות. לאורך השנים פעל מלול להרחבת שיתוף הפעולה בקרב ערי ויישובי הגליל. בתוך כך לקח חלק פעיל בהקמת ובניהול איגוד ערים גליל מזרחי וגולן ושימש כמשך שנתיים כיו"ר איגוד כבאים גליל עליון. בשנים 2011–2014 שימש כמרכז פורום ערי פיתוח ופריפריה במרכז השלטון המקומי. הוא עסק בריכוז מערכת הקשרים של מרכז השלטון המקומי עם רשויות הפריפריה וייצוגן מול משרדי הממשלה וגורמים לאומיים וביישום חוק אזורי עדיפות לאומית. כיום מלול הוא יושב ראש ועדה לתכנון ובניה מרחבית מורדות הכרמל.
נשוי לטוני ולהם ארבעה ילדים ושישה נכדים.
מכללת סאונד יואב גרא
מכללת סאונד יואב גרא הוא בית ספר לימוד להכשרת אנשי מקצוע בתחומי עיצוב והנדסת קול. בית הספר פועל מאז 1983 והכשיר כ־5,000 בוגרים.
היסטוריה.
המכללה הוקמה בשנת 1983 על ידי יואב גרא כבית הספר הראשון בישראל לעיצוב והנדסת קול. יואב גרא הוא החל לעסוק בהקלטה, עריכה והפקה של מוזיקה בתחילת שנות ה-70, למד ועבד בתחום בלוס אנג'לס, חזר לישראל הקליט וערך אלבומי מוזיקה של האמנים המובלים בישראל.